Beschreibung
Turnow w picańskej wósaźe jo titelna wjas noweje Pratyje. Wóttud droguju cytarje do Awstralije a Pódpołdnjoweje Ameriki na slědach wudrogowarja Mjertyna Tešnarja a misionarki Marije Lobakojc. Ducy póglědnu do historije Turnowa, mógu turnojske štucki spiwaś a se turnojskim směškam smjaś.
Wušej togo zgóniju cytarje wjele zajmnego wó našych domacnych zelach, kak su sebje serbske luźe něga kśebjat ze Starym Frycom rozgrěwali a co jo se stało na kjarcmaric dwórje w Žylowje. Pratyja za kśesćijanow jo se rozgranjała z nowym janšojskim fararjom Ingolfom Kśenku a w Pratyji za źiśi namakaju naše małe cytarje basni, wulicowańka, gódanka a žorty.
deu_Latn szl_Latn szl_Latn